UUTE LASTE VASTUVÕTT
AVAME UUED TREENINGRÜHMAD 2012-2014 SÜNDINUD LASTELE
Alates 19. augustist kell 17:00 – 18:00 toimub igal pühapäeval Mõisapargi väljakul (Pargi tee 7, Viimsi) selles vanuses laste vastuvõtt uude treeningrühma. Kaasa spordiriided, vesi ja hea tuju. Proovitreeningud kestavad septembri lõpuni ja alates oktoobrist moodustatakse uued treeninggrupid.
2011 SÜNDINUD JA VANEMAD LAPSED K.A. TÜDRUKUD
Olete oodatud olemasolevate vanuserühma treeninggruppide treeningutele. Täpsed ajad ja kohad leiate Jalgpallikooli kodulehel GRUPPIDE alt. Leiate sealt oma sünniaasta II grupi treeningajad kuhu saate proovima minna. Eelnevalt võite ühendust võtta selle grupi treeneriga (info vastava grupi juures).
MRJK - Martin Reimi jalgpallikool
MRJK on loodud 2007 aastal Tallinna külje alla Viimsisse, kus hetkel treenib juba 422 poissi ja tüdrukut, vanuses 4-21 eluaastat. Jalgpallikooli eesmärk on anda võimalus tegeleda spordiga - jalgpalliga, et hoida tervist, arendada end füüsiliselt ja samas sisustada ka vaba aega väljaspool kodu, kooli ning lasteaeda. Selleks viib Jalgpallikool oma litsentseeritud treeneritega läbi erialaseid treeninguid 2 - 5 korda nädalas, võtab osa Eesti Noorte Meistrivõistlustest ja osaleb ning ka korraldab jalgpalliturniire. Samas propageerib sporti noorte seas ja teeb teavitustööd alkoholi ning narkootikumide kahjulikkusest.
Tõelisel fännil on LHV jalgpallikaart
Eesti Jalgpalli Liidu ja LHV Panga koostöös loodud jalgpallikaardi omanik saab iga ostuga toetada oma valitud Eesti jalgpalliklubi või rahvuskoondist. Igalt kaardimakselt annab LHV pank 10 senti sinu valitud klubile. Sinu ja LHV Panga toetusel areneb Eesti jalgpall võimsamalt edasi! Telli kaart: www.lhv.ee/jalkakaart